NEUVOSTON ASETUS (EY) N:o 501/2000,
annettu 14 päivänä helmikuuta 2000,
tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän hallinnoinnista 1 päivästä tammikuuta 2000 aina 31 päivään joulukuuta 2001 (kaksinkertaisen tarkkailun järjestelmän soveltamisen jatkaminen)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan,
ottaa huomioon komission ehdotuksen,
sekä katsoo seuraavaa:
(1) Euroopan yhteisöjen ja niiden jäsenvaltioiden sekä Ukrainan välinen kumppanuus- ja yhteistyösopimus tuli voimaan 1 päivänä maaliskuuta 1998(1).
(2) Osapuolet päättivät kirjeenvaihtona tehdyllä sopimuksella(2) jatkaa tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän soveltamista 1 päivästä tammikuuta 2000 aina 31 päivään joulukuuta 2001.
(3) Näin ollen on tarpeen jatkaa tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän hallinnoinnista 26 päivänä kesäkuuta 1997 annetussa neuvoston asetuksessa (EY) N:o 1526/97(3) käyttöön otettujen yhteisön soveltamissäännösten voimassaoloa,
ON ANTANUT TÄMÄN ASETUKSEN:
1 artikla
Jatketaan asetuksen (EY) N:o 1526/97 soveltamista 1 päivästä tammikuuta 2000 aina 31 päivään joulukuuta 2001 Euroopan yhteisön ja Ukrainan sopimuksen tekemisestä kirjeenvaihtona tiettyjen Euroopan yhteisön ja Euroopan hiili- ja teräsyhteisön perustamissopimusten alaan kuuluvien terästuotteiden vientiä Ukrainasta Euroopan yhteisöön koskevan ilman määrällisiä rajoituksia olevan kaksinkertaisen tarkkailun järjestelmän soveltamisen jatkamisesta 1 päivästä tammikuuta 2000 aina 31 päivään joulukuuta 2001 annetun neuvoston päätöksen 2000/202/EY säännösten mukaisesti.
2 artikla
Muutetaan tämän vuoksi asetusta (EY) N:o 1526/97 seuraavasti:
a) korvataan 1 artiklan 1 ja 2 kohdassa sanat "31 päivän joulukuuta 1999" sanoilla "31 päivän joulukuuta 2001";
b) korvataan liite tämän asetuksen liitteenä olevalla liitteellä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tätä asetusta sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 2000.